95/508/EY: Komission päätös, tehty 1 päivänä joulukuuta 1995, luvan antamisesta jäsenvaltioille sallia tilapäisesti rukiin (Secale cereale L.) siementen, jotka eivät täytä neuvoston direktiivin 66/402/ETY vaatimuksia, pitäminen kaupan



Virallinen lehti nro L 292 , 07/12/1995 s. 0031 - 0032



KOMISSION PÄÄTÖS, tehty 1 päivänä joulukuuta 1995, luvan antamisesta jäsenvaltioille sallia tilapäisesti rukiin (Secale cereale L.) siementen, jotka eivät täytä neuvoston direktiivin 66/402/ETY vaatimuksia, pitäminen kaupan (95/508/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1), sellaisena kuin se on viimeksi muutettuna direktiivillä 95/6/EY (2), ja erityisesti sen 17 artiklan, ottaa huomioon Tanskan kuningaskunnan ja Yhdistyneen kuningaskunnan esittämät pyynnöt, sekä katsoo, että Tanskassa ja Yhdistyneessä kuningaskunnassa rukiin (Secale cereale L.) talvilajikkeiden siementen, jotka täyttävät direktiivin 66/402/ETY vaatimukset vähimmäisitävyyden osalta, tuotanto on vuonna 1995 ollut riittämätöntä, eikä sillä pystytä täyttämään näiden maiden tarpeita, tätä kysyntää ei ole mahdollista riittävästi kattaa muista jäsenvaltioista tai kolmansista maista tuotavilla, kaikki mainitussa direktiivissä esitetyt vaatimukset täyttävillä siemenillä, Tanskan kuningaskunnalle ja Yhdistyneelle kuningaskunnalle olisi sen vuoksi annettava lupa sallia edellä mainittujen lajien väljemmät vaatimukset täyttävien siementen pitäminen kaupan 31 päivään joulukuuta 1995 asti, lisäksi muille jäsenvaltioille, jotka pystyvät toimittamaan Tanskalle ja Yhdistyneelle kuningaskunnalle sellaisia siemeniä, jotka eivät täytä direktiivin vaatimuksia, olisi annettava lupa sallia tällaisten siementen pitäminen kaupan, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tanskan kuningaskunnalle ja Yhdistyneelle kuningaskunnalle annetaan lupa sallia 31 päivään joulukuuta 1995 asti alueillaan sellaisten rukiin (Secale cereale L.) talvilajikkeiden siementen kaupan pitäminen 600 tonnin enimmäismäärään saakka, jotka eivät täytä direktiivin 66/402/ETY liitteessä II mainittuja vähimmäisitävyyttä koskevia vaatimuksia, jos seuraavia vaatimuksia noudatetaan: a) puhtaiden siementen itävyyden on oltava vähintään 75 prosenttia, b) virallisessa etiketissä on oltava merkintä: "vähimmäisitävyys 75 prosenttia". 2 artikla Myös muille kuin hakemuksen tehneille jäsenvaltioille annetaan lupa sallia 1 artiklan mukaisesti ja hakemuksen tehneiden jäsenvaltioiden esittämiin tarkoituksiin alueillaan sellaisten siementen pitäminen kaupan, joiden pitämiseen kaupan on annettu lupa tämän päätöksen mukaisesti. 3 artikla Jäsenvaltioiden on ilmoitettava välittömästi komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 1 päivänä joulukuuta 1995. Komission puolesta Franz FISCHLER Komission jäsen (1) EYVL N:o 125, 11.7.1966, s. 2309/66 (2) EYVL N:o L 67, 25.3.1995, s. 30